da de da de da de fi en en en sv da nl de bar da da da da fr da da da de da da da da nb en en en en en en da de de da da es da da it pl da da de
Karneval som en musikalsk fortælling | Dansk Skoleforening for Sydslesvig e.V.
Skeletter, fugle, svaner, løver og fisk fyldte i ugen op til fastelavn hele undervisningen. Alle 31 elever fra 1. til 6. klasse var samlet om »Dyrenes Karneval«. Eleverne var sat sammen i grupper på tværs af alder, køn og klasser. Sammen skulle de udforme en stol som deres emnedyr, lave dragter og masker og kreere en dans til Camille Saint-Saëns' værk fra 1886.
Emneugen var fælles for skolen og SFO, og det var Ute Wietz fra SFO, der satte dansene op i samarbejde med eleverne. Det var også i SFO’en, at børnene designede og bagte dagens dyrekage. Der blev lavet både løve- og elefantkage og fuglereder.
Mandag den 16. kulminerede det hele med fælles morgenmad og generalprøve, om eftermiddagen var der premiere for familie og venner.
- De andre år har vi fejret fastelavn traditionelt – og børnene har været udklædte den dag. I år ville vi lave noget anderledes, siger Melanie Schlüter-Jessen, der er skoleleder på Satrup Danske Skole.
En verden i krise
21. marts 2022Kære alle, Nu hvor vi lige troede, at de helt mørke skyer langsomt var ved at forsvinde, og vi endda kunne begynde at ane forårssolen, så rammer overfaldet ...
Dyrenes Karneval (»Le carnaval des animaux«) er en orkestersuite af den franske komponist Camille Saint-Saëns. Værket blev skrevet i 1886 til en privat lejlighed og komponisten ønskede ikke at værket blev opført offentligt. Kort tid før han døde gav han dog tilladelse til en udgivelse, og værket er i dag en af Saint-Saëns' mest kendte kompositioner.
Dansk Skoleforening for Sydslesvig e.V.Stuhrsallee 2224937 Flensburg